**Moskovan joukkoampuminen 2024** tapahtui illalla 22. maaliskuuta 2024, kun aseistetut terroristit avasivat tulen Crocus City Hall -nimisessä konserttitalossa Krasnogorskissa, Moskovan alueella, Venäjällä. Kuolleiden määrä on yli 144. Haavoittuneita on Iltalehden tietojen mukaan 382, joista kahdeksan alaikäisiä.

Iskun neljä tekijää olivat kotoisin Tadžikistanista. Terroristijärjestö Isis-K otti vastuun iskun toteutuksesta. Venäjän viranomaiset liittivät tekoa myös Ukrainaan.

Tapahtumat
----------

Crocus City Hall hyökkäyksen ja tulipalon jälkeen.
Kyseessä oli pahin terrori-isku Venäjällä sitten vuonna 2004 tapahtuneen Beslanin koulukaappauksen. Iskun kohde Crocus City Hall sijaitsee hieman Moskovan kaupungin ulkopuolella Moskovan alueen Krasnogorskin kaupungissa, jonka konserttisalilla oli järjestetty Picnic-nimisen yhtyeen konsertti. Tapahtumaan oli saapunut yli 6 000 seuraajaa.

Sunnuntaina 22. maaliskuuta hieman kello iltakahdeksan jälkeen rakennukseen tunkeutui neljä asemiestä, jotka avasivat tulen tapahtuman seuraajia vastaan. Asemiehet etenivät sisäänkäynniltä varsinaiseen esityssaliin, jossa he jatkoivat ampumista. Asemiehet sytyttivät myös tulipalon. Isku kesti kokonaisuudessaan noin 20 minuuttia. Kuolleita ja haavoittuneita on satoja. Osa menehtyi tulituksessa ja osa palokaasuihin.

Asemiehet onnistuivat iskun jälkeen pakenemaan paikalta käyttäen valkoista Renault-merkkistä autoa. Poliisi yritti pysäyttää auton myöhemmin Brjanskin alueella noin 300 kilometrin päässä tapahtumapaikalta. Kaksi autossa ollutta pääsi tuolloin pakenemaan. 14 tuntia tapahtumien jälkeen Venäjän turvallisuuspalvelu ilmoitti pidättäneensä 11 henkilöä, joista neljä liitettiin suoraan iskuun.

Tulipalo rakennuksessa kesti noin 10 tuntia ja sen sammuttamiseen käytettiin esimerkiksi helikoptereita, jotka pudottivat rakennuksen päälle noin 160 tonnia vettä.

Tekijät
-------

Isis-K väittää olevansa iskun takana, ja uutistoimisto Reutersin mukaan Yhdysvaltain tiedusteluviranomaiset ovat vahvistaneet tiedon. Isis-K on Isis-järjestön haara, joka on toiminut Keski-Aasian alueella. Järjestö julkaisi neljän tekijöiksi sanottujen kuvan, tosin kasvonaamioihin pukeutuneena. Järjestö julkaisi myös videomateriaalia itse iskusta.

Turvallisuuspalvelun mukaan itse iskusta pidätetyt Dalerdžon Mirzojev, Ratšabalizod Murodali, Šamsidin Fariduni ja Muhammadsobir Faizovia ovat Tadžikistanista ja he pysyvät tutkintavankeudessa ainakin toukokuuhun 2024 saakka. Heidän lisäkseen on pidätetty kolme miestä, joita syytetään terrorismista.  26. maaliskuuta pidätettiin vielä kahdeksas mies, jota syytetään huoneiston vuokraamisesta tekijöille. Hän on kotoisin Kirgisiasta, mutta myös Venäjän kansalainen. Tadžikistanin viranomaiset toteuttivat samaan tapaan useita pidätyksiä omassa maassaan.

Reaktiot
--------

Putinin puhe iskun jälkeen.
### Venäjällä

Venäjän presidentti Vladimir Putin väitti terroristien koettaneen paeta Ukrainaan. Patriarkka Kirill sanoi rukoilevansa rauhaa kuolleiden sieluille.

### Maailmalla

Joukkoampuminen tuomittiin laajalti maailmalla. Ukrainan presidentti Volodymyr Zelenskyi syytti Putinin puheen jälkeen Venäjää siitä, että tämä pyrkii yhdistämään iskun Ukrainaan. Taliban kutsui iskua räikeäksi ihmisoikeusloukkaukseksi. Useamman hyökkäyksestä syytetyn kotimaa Tadžikistanin presidentti Emomali Rahmon tuomitsi iskut.

Valko-Venäjän Aljaksandr Lukašenka mainitsi iskun tekijöiden koettaneen paeta Valko-Venäjälle, poiketen Putinin lausumasta.

Lähteet
-------

1. 1 2 3  Kokkonen, Yrjö & Niikko, Satu-Maria & Osipova, Elisa & Nuuttila, Sakari & Reunamäki, Ilmari: Moskovan terrori-iskussa kuoli ainakin 133 ihmistä – iskun tekijöiksi epäillyt otettu kiinni  22.3.2024. Yle. Viitattu 23.3.2024.
2. ↑  Moskovan iskun uhriluku nousi 137 kuolleeseen *Yle Uutiset*.  24.3.2024. Viitattu 24.3.2024.
3. 1 2  Kauppinen, Ina & Airasvirta, Elisa: Isis ilmoitti olevansa Moskovan iskun takana – Putin kommentoi iskua *Ilta-Sanomat*.  22.3.2024. Viitattu 23.3.2024.
4. ↑  Väite: Moskovan terroriepäilty uhitteli poliisille jo ennen kuin häntä epäiltiin iskusta *www.iltalehti.fi*. Viitattu 29.3.2024.
5. ↑  Moskovan konsertti-isku | Konserttisalin edustalle pysähtyi auto, ja ampuminen alkoi heti – näin hyökkäys eteni *Helsingin Sanomat*.  24.3.2024. Viitattu 24.3.2024.
6. 1 2 3 4 5  What we know about the attack on a Moscow concert hall *BBC News*.  24.3.2024. BBC. Viitattu 24.3.2024. (englanniksi)
7. ↑  All four suspects arrested after Crocus City Hall shootings, Russia says *BBC News*.  22.3.2024. Viitattu 24.3.2024. (englanniksi)
8. ↑  Nuuttila, Sakari: Moskovan iskun takana on erittäin venäläisvastainen Isis-K, jolla on arviolta liki 2 000 jäsentä  23.3.2024. Yle. Viitattu 23.3.2024.
9. ↑  Moskovan konsertti-isku | Epäillyillä merkkejä kidutuksesta – Viranomainen: Epäillyt tadžikistanilaismiehet kävivät Turkissa *Helsingin Sanomat*.  25.3.2024. Viitattu 25.3.2024.
10. ↑  Ville Väänänen STT: Kahdeksas epäilty vangittu Moskovan terrori-iskusta *Ilta-Sanomat*.  26.3.2024. Viitattu 26.3.2024.
11. 1 2  Sohrab Zia: Moscow concert massacre and the Tajik connection *BBC News*.  29.3.2024. BBC. Viitattu 30.3.2024. (englanniksi)
12. ↑  Putin väittää terroristien yrittäneen paeta Ukrainaan – tutkijat: Venäjä voi käyttää iskua hyväkseen sodassa *Yle Uutiset*.  23.3.2024. Viitattu 24.3.2024.
13. ↑  Патриарх Кирилл назвал теракт в Подмосковье поражающим цинизмом и жестокостью *Ведомости*. Viitattu 24.3.2024. (venäjäksi)
14. ↑  Moskovan joukkoampuminen on tuomittu maailmalla *Yle Uutiset*.  23.3.2024. Viitattu 24.3.2024.
15. ↑  Zelenskyi: Pelkuri-Putin oli vuorokauden hiljaa ja mietti, miten saisi Moskovan terrori-iskun yhdistettyä Ukrainaan *Yle Uutiset*.  24.3.2024. Viitattu 24.3.2024.
16. ↑  Taliban condemns terrorist attack on concert hall in Russia *Tehran Times*.  23.3.2024. Viitattu 24.3.2024. (englanniksi)
17. ↑  Lukashenko Says Helped Russia Stop Concert Gunmen From Fleeing to Belarus *The Moscow Times*.  28.3.2024. Viitattu 3.4.2024. (englanniksi)

Aiheesta muualla
----------------

* Kuvia tai muita tiedostoja aiheesta **Moskovan joukkoampuminen 2024** Wikimedia Commonsissa